Spoštovani donatorji!

V imenu otrok, Sklada vrtca ter Vrtca Ciciban Sevnica se vam zahvaljujemo za sredstva, ki ste jih prispevali na naš račun, še bolj pa smo vam hvaležni za zaupanje in sodelovanje. Z vašo pomočjo in pomočjo ostalih donatorjev, smo zbrali 1240 eur, ki jih bomo porabili za znižanje stroškov obogatitvenih dejavnosti otrok, ki jeseni odhajajo v šolo. V Hrastniku se bodo, nekateri tudi prvič, srečali z bazenom ter začeli s prilagajanjem na vodo.

Sedaj že tradicionalno vsako leto peljemo otroke na dogodivščino v prekrasno dolino pod Alpami. V Kekčevi deželi otroci spoznajo junake Kekčeve dežele, ki so del slovenske literarne dediščine. Le ti jih popeljejo mimo vseh Bedančevih pasti in jim pričarajo nepozabno doživetje.

Staršem otrok bomo dejavnosti naredili finančno bolj dostopne, otrokom pa popestrili zadnje mesece v vrtcu. Hvala vam!

UO Sklad vrtca Ciciban Sevnica ravnateljica:

Tanja Sorčan, dipl.VPO Vlasta Fele, dipl.VPO

Sevnica, 22. 3. 2018